Ob koncu 16. stoletja so v Arsenalu začeli eksperimentirati z gradnjo večjih ladij, ki bi nosile težko orožje. Najimpresivnejša taka ladja je bila galeja, uporabljena v Bitki pri Lepantu (1571) proti Turkom, razvita na osnovi stare trgovske velike galeje. To je bila za tiste čase ogromna ladja, ki se je premikala s pomočjo dveh jader in vesel. To je bila prava plavajoča trdnjava, s topovi, montiranimi na lafetah s kolesi, nanizanimi na bokih ladje. Bila pa je počasna in neokretna za borbo, tako da so zgradili le nekaj primerov. Arsenal je izdelal tudi "galeon", dobro oboroženo trgovsko jadrnico. Učinkovita ladja v velikih pomorskih bitkah na odprtem morju.